אומוטולה ג'לאדה אקיינדה

אומוטולה ג'לאדה אקיינדה (באנגלית: Omotola Jalade Ekeinde; נולדה ב-7 בפברואר 1978) היא שחקנית, זמרת, ודוגמנית לשעבר ניגרית. מאז בכורתה בנוליווד ב-1995, היא כיכבה בכ-300 סרטים, ומכרה מיליוני עותקים בווידאו. לאחר זכיותיה בפרסים יוקרתיים של תעשיית הקולנוע האפריקאית, היא פתחה גם בקריירה מוזיקלית. מגזין תעשיית הבידור Screen Nation כינה אותה "קסם אפריקאי". היא הסלבריטאית האפריקאית הראשונה שקיבלה מעל מיליון "לייקים" בדף הפייסבוק שלה, מספר שעלה מאז ליותר מ-3 מיליון עוקבים.

אומוטולה, כפי שהיא ידועה בתקשורת, היא אחת מחלוצות עידן סרטי הווידאו בנוליווד, והייתה לשחקנית הנצפית ביותר באפריקה. ב-2013, היא נכללה ברשימת "טיים מגזין" של 100 האנשים המשפיעים ביותר בעולם לצד מישל אובמה, ביונסה וקייט מידלטון.

בתחילת 2013, אומוטולה הופיעה בבכורת הטלוויזיה האמריקאית שלה, בתוכנית של VH1, Hit the Floor.

בשנת 2014, מינתה אותה ממשלת ניגריה כחברה במסדר של הרפובליקה הפדרלית, (MFR) בשל תרומותיה לקולנוע הניגרי.

 תחילת דרכה 
אומוטולה, שהיא בת לאומת האונדו, נולדה במדינת לאגוס. היא הבכורה מתוך שלושה ילדים של אמה, אלוואטויין ג'לאדה (לבית אמורי אוגונטאדה) ואביה, אולוואשאדה ג'לאדה. אומוטולה שאפה ללמוד מנהל עסקים, ובזמן שהמתינה לתוצאות מבחני הכניסה לאוניברסיטה, היא התחילה לדגמן כדי להתפרנס. לאחר תקופה קצרה באוניברסיטת אובפמי אוולוואו, היא השלימה את לימודיה במכללה הטכנולוגית של יאבה (1996–2004), שם למדה ניהול נדל"ן.

 קריירה 
 קריירת המשחק 
אומוטולה הכירה את עולם המשחק לאחר שליוותה חברה לאודישן. התפקיד הראשון שלה היה ב-1995, בסרט Venom of Justice, בבימויו של רג'ינלד אברה. היא זכתה בתפקיד הראשי בסרט, אשר הזניק את הקריירה שלה בנוליווד. התפקיד הגדול באמת שלה היה בסרט עטיר השברים Mortal Inheritance משנת 1995. בסרט, היא שיחקה חולה סופנית שנלחמת על חייה ושורדת כנגד הסיכויים. הסרט נחשב לאחד מהסרטים הטובים ביותר שנעשו אי פעם בקולנוע הניגרי. מאז, כיכבה אומוטולה בשוברי קופות רבים, ביניהם Games Women Play, Blood Sister, All My Life, Last Wedding, My Story, ו-The Woman in Me.

בין הפרסים בהם זכתה אומוטולה, הם "השחקנית הטובה ביותר בסרט דובר אנגלית" ו "השחקנית הטובה ביותר (כללי)" בפרסי הקולנוע של 1997. היא הייתה אז השחקנית הצעירה ביותר לזכות בפרסים אלו.

שנות ה-1990 המאוחרות ושנות ה-2000 המוקדמות, המשיכה אומוטולה להופיע בסרטים רבים, ביניהם סרטי המשך בווידאו לסרטים פופולריים קודמים. היא זכתה בשנת 2004 בפרס "ההישג הגדול" מטעם פרסי Global Excellence Recognition. עד אמצע שנות ה-2000, אומוטולה כבר הייתה כוכבת-על. היא המשיכה לקבל תפקידים מובילים ואף לזכות בפרסים, ביניהם "שחקנית המשנה הטובה ביותר" בפרסי האקדמיה האפריקאית לקולנוע בשנת 2005.

אחרי שהופיעה בכ-300 סרטים שיצאו הישר לווידאו, אומוטולה הופיעה על המסך הגדול בשנת 2010, בסרט Ije. הסרט צולם בג'וס ובלוס אנג'לס, שבקליפורניה. Ije היה הסרט הנוליוודי המכניס ביותר באותו הזמן – הישג שמאוחר יותר עבר הסרט Phone Swap, משנת 2012. ב-2012, היא כיכבה במותחן הנוליוודי שובר הקופות Last Flight to Abuja אשר עבר בביצועיו את שוברי הקופות ההוליוודיים כמו "ספיידרמן", Think like a Man, "עידן הקרח", "הנוקמים", ו"מדגסקר", והפך לסרט השני המכניס ביותר במערב אפריקה בשנת 2012. אומוטולה זכתה ביותר מ-40 פרסים מקומיים ובינלאומיים. היא נחשבת לשחקנית שוברת הקופות ביותר באפריקה.

ביוני 2018, אומוטולה הוזמנה להצטרף כחברה בוחרת לפרסי האוסקר של 2018.

 קריירה מוזיקלית 
אומוטולה השיקה את הקריירה המוזיקלית שלה בשם "OmoSexy" בשנת 2005 עם אלבום הבכורה שלה, GBA. האלבום הפיק את הסינגלים "Naija Lowa" ו-"The Things You Do To Me". האלבום השני שלה, Me, Myself, and Eyes, הושק ב-2010.

השיר מתוך האלבום "“Barren Land” נבחר על ידי Amnesy International עבור קמפיין של הארגון במסגרת המאבק על הדלתא של ניז'ר ושפיכת הנפט שאירע שם. אלבום נוסף שעבדה עליו ב-2012 לא יצא לאור, אך אומוטולה אמרה ב-2018 שהיא מקווה לחזור לאולפן ההקלטות, אולי יחד עם בנה.

 תוכנית ריאליטי 
ב-2012, אומוטולה השיקה תוכנית ריאליטי על עצמה, Omotola: The Real Me. היא השחקנית הניגרית הראשונה לככב בסדרת ריאליטי משלה.

 נדבנות 
בשנת 2005, מונתה אומוטולה כשגרירת תוכנית המזון העולמית של האו"ם. היא השתתפה במשלחות לסיירה לאון ולליבריה. היא הייתה פעילה בפרויקט "Walk the World" והשתתפה בקמפיין בליבריה יחד עם נשיאת המדינה אלן סירליף-ג'ונסון.

אומוטולה ייסדה תוכנית להעצמת נוער בסיכון, Omotola Youth Empowerment Programme (OYEP).

אומוטולה התנדבה כמדבבת ב-2010 בקמפיין "Rewrite The Future" למען Save The Children בבריטניה.

היא הייתה לפעילה עבור אמנסטי אינטרנשיונל בשנת 2011 והשתתפה בקמפיין בסיירה לאון להעלאת מודעות לתמותת נשים בעת לידה, והשתתפה בקמפיין בדלתא ניז'ר בניגריה, שם היא צילמה סרטון שדורש מחברות הנפט והממשלה "Own Up, Clean Up, Pay Up" (לקחת אחריות, לנקות, ולשלם) בעקבות דליפות הנפט של חברת Shell באזור הדלתא.

 הכרה 
אומוטולה זכתה לטור קבוע במגזין OK! Nigeria, המבוסס על חייה וחוויותיה. ב-5 בנובמבר 2013, זכתה אומוטולה בפרס חלוציות בקולנוע מטעם המגזין האמריקאי השחור, Ebony, בטקס פרסי הווידאו והמסך פרסים (MVISA) בברמינגהאם. ב-9 בנובמבר 2013, אובה ויקטור קילדג'ו, מלך ממלכת האונדו, העניק לאומוטולה מעמד של ראשת שבט (צ'יף) בעיר מגוריה במדינת אונדו.

ב-2012, מדור סי. אן. אן נסיעות ציין את מבטאה הספציפי של אומוטולה ברשימתם של "12 המבטאים הסקסיים ביותר בעולם", בה דורג המבטא הניגרי במקום מספר 5. ב-2013, אומוטולה נמנתה בין האנשים המשפיעים ביותר בעולם על ידי "טיים מגזין" ברשימה השנתית טיים 100.

 חיים אישיים 
אומוטולה נישאה לטייס קפטן מתיו אקיינדה ב-1996. יחד, יש להם ארבעה ילדים.

 פילמוגרפיה נבחרת 
סרטשנהתפקידהערותVenom of Justice1995Mortal Inheritance1996Scores to Settle1998Lost Kingdom1999Kosorogun2002When Love Dies2003MaryUnder FireThe OutsiderRescueBlood Sistersעם ג'נביב נאג'יRoyal Family2004Die Another DayQueenA Kiss from RoseGames Women Play2005Brave HeartThe Revelation2007Sand in My ShoesCareless SoulYankee Girls2008Temple of JusticeMy Last Ambition2009AmandaIje: The Journey2010Anya Opara Michinoעם ג'נביב נאג'י, אודאליס גרסיה, אולריך קהA Private Storm2010Ginaעם רמזי נואה, אופואומה אג'נובור, ג'ון דומלוTies That Bind2011עם אמה קיי אבברסה, קימברלי אליסLast Flight to Abuja2012Suzieעם חכים קיי-קאזים, ג'ים אייקה, ג'ידה קוסוקוAminaAminaHit The Floor2013OmotolaBlood on the Lagoon2014Alter Ego2017Ada Igweעם ואלה אוגדו, קונלה רמיThe IslandMrs Tokunbo Bowe Coleסדרת טלוויזיהThe TribunalUp Creek a PaddleTBAפוסט פרודקשן

 דיסקוגרפיה 
 אלבומי אולפן 
 GBA (2005)
 Me, Myself, and Eyes (לא יצא לאור)
 Feel Alright (2010)

 סינגלים 
שנהשיראלבום2014"Barren Land"Me, Myself, and Eyes2015"Strong Girl (Remix)" —

 פרסים 
שנהפרסקטגוריהמועמדתוצאה1997פרסי הקולנוע (THEMA)השחקנית הטובה ביותר (אנגלית)Mortal Inheritance השחקנית הטובה ביותר (כללי)2004City People awards for Excellenceהשחקנית הטובה ביותרHerself Global Excellence Recognition Awardsהשחקנית הטובה ביותר & פרס ההישג הגדול ביותר Civil Enlightenment Organization of Nigeria (CEON)הפרס האינדיבידואלי & סמל היצירתיות NUSEC Awardsהשחקנית הטובה ביותר 2005פרסי האקדמיה האפריקאית לקולנועשחקנית המשנה הטובה ביותר 2006Youths Benefactor's AwardMost friendly Actress 2009פרסי מיטב נולייווד 2009השחקנית הטובה ביותר (יורובה)פרסי הבידור של ניגריה 2009השחקנית הטובה ביותר2010פרסי הבידור של ניגריה 2010השחקנית הטובה ביותרDeepest of Dreamsפרסי הקולנוע של גאנה 2010השחקנית הטובה ביותר - שיתוף פעולה אפריקאיA Private Storm2011פרסי האקדמיה האפריקאית לקולנועשחקנית המשנה הטובה ביותרTies That Bindפרסי הקולנוע של גאנה 2011השחקנית הטובה ביותר - שיתוף פעולה אפריקאיפרסי מיטב נולייווד 2011השחקנית הטובה ביותר (אנגלית)A Private Stormפרסי הבידור של ניגריה 2011השחקנית הטובה ביותרIjé2012Eloy Awardsהשחקנית הטובה ביותרTies That BindScreen Nation Awardsהשחקנית הטובה ביותר (פאן אפריקאית)HerselfBlack Entertainment Film Fashion Television and Arts Awards (BEFFTA)האייקון של השנה פרסי הקולנוע של אקדמיית "גולדן אייקונס"הפרס ההומניטרי GIAMAOmotola Youth Empowerment Foundationפרס הקהל לשחקנית הטובה ביותרHerselfפרסי הבידור של ניגריה 2012השחקנית הטובה ביותרTies That Bindפרסי הקולנוע של נוליווד 2012השחקנית הטובה ביותרA Private Storm2013פרסי הקולנוע של נוליווד 2013פרס הקהלHerselfMusic Video and Screen Awards (MVISA)Ebony Vanguard Awardפרסי הבידור של ניגריה 2013השחקנית הטובה ביותרLast Flight to Abuja2014MTV Africa Music Awards 2014אישיות השנהHerself2016City People Social Media Awardsאישיות השנהHerself2017Nollywood Travel Film Festivalהשחקנית הטובה ביותרAlter EgoToronto International Nollywood Film Festival2017 פרסי מיטב נוליוודהשחקנית הטובה ביותר (אנגלית)City People Movie Awards2018פרסי הקהל לקולנוע "אפריקה מגיק"השחקנית הטובה ביותרAlter Egoזכייה

 קישורים חיצוניים 



 הערות שוליים 

קטגוריה:שחקניות קולנוע וטלוויזיה ניגריות
קטגוריה:דוגמניות ניגריות
קטגוריה:זמרות ניגריות
קטגוריה:נדבניות
קטגוריה:ניגרים שהופיעו ברשימת טיים 100
קטגוריה:ניגריות שנולדו ב-1978
קטגוריה:ניגרים שנולדו ב-1978